stanford-oval/wikipedia huggingface dataset:
Friedrich von Maydell
Aiheesta muualla

Lehtiuutisia Tukholman lähetystöselkkauksena tunnetun Maydell-jutun vaiheilta:
Prinssi Lennart Bernadotte, Käkisalmen Sanomat 02.02.1933, nro 13, s. 3, Kansalliskirjaston digitaaliset aineistot
Hra Bernadotten filmiretkikunta häipynyt laskujaan maksamatta, Laatokka 21.02.1933, nro 21, s. 4, Kansalliskirjaston digitaaliset aineistot
Kolilla yritetty filmata, Laatokka 25.02.1933, nro 23, s. 4, Kansalliskirjaston digitaaliset aineistot
Tukholman lähetystöselkkaus. Snellmanin erottaminen tottelemattomuudesta, Laatokka 07.07.1934, nro 78, s. 1, Kansalliskirjaston digitaaliset aineistot
Lähetystöneuvos Teo Snellmanin kantelu todettiin kohta kohdalta aiheettomaksi, Laatokka 03.10.1936, nro 112, s. 1, Kansalliskirjaston digitaaliset aineistot
Pentti Koivu

Pentti Koivu (s. 3. toukokuuta 1941 Nurmijärvi, Palojoki) oli Rauman kaupunginjohtaja vuodesta 1988 vuoteen 2004.
Koivu valmistui filosofian maisteriksi vuonna 1967. Hän oli Karjaan yhteislyseon tuntiopettaja vuosina 1962–1963, Kellokosken yhteiskoulun vanhempi lehtori vuosina 1967–1969, Kankaanpään lyseon lyseon rehtori 1969–1973, Järvenpään yhteiskoulun rehtori vuonna 1973 sekä Suomen kaupunkiliiton opetusasiain sihteeri, apulaisosastopäällikkö ja yleissihteeri vuosina 1974–1987. Koivu oli Kankaanpään kaupunginvaltuuston jäsen ja 1. varapuheenjohtaja vuonna 1973, Järvenpään kaupunginvaltuuston jäsen vuosina 1977–1987,josta puheenjohtaja 1981–1987, Rauman puhelin Oy:n hallituksen puheenjohtaja vuosina 1989–1993, Rauman kauppakamarin hallituksen jäsen vuosina 1989–1995 ja Rauman aluesairaalan hallituksen puheenjohtaja vuosina 1990–1993.  Koivu sai kaupunkineuvoksen arvonimen vuonna 2004.
Pauluksen seurakunta

| Pauluksen seurakunta |
| --- | --- |
Suuntautuminen:  tunnustuksellinen luterilaisuus
Kirkkokunta:  Suomen evankelisluterilainen lähetyshiippakunta
Rovastikunta:  Kaakon rovastikunta (LHPK)
Perustettu:  2005
Jäseniä:  110 (2023)
Aiheesta muualla
Sivusto
Infobox OKNimi-testi OK: 
Pauluksen seurakunta on Suomen evankelisluterilaisen lähetyshiippakunnan vuonna 2005 perustettu seurakunta Kouvolassa. Se kokoontuu Kouvolan Adventtikirkon tiloissa sekä Kotkassa Kotkan Adventtikirkon tiloissa.
Historia

Pauluksen seurakunnan juurien voi katsoa liittyneen siihen Kymenlaaksossa tapahtuneeseen liikehdintään, jossa vuosina 2002-2005 laajalta alueelta vanhavirkakantaiset kokoontuivat Valkealan seurakunnan jumalanpalveluksiin sen kirkkoherran Petri Hiltusen vuoksi. Kun Valkealan seurakuntaan palkattiin kappalainen, joka oli nainen, luopui Hiltunen tehtävästään kirkkoherrana. Tämän jälkeen ei alueelle jäänyt enää yhtään seurakuntaa, jossa ei olisi ollut naispappeja. Niinpä 8. syyskuuta 2005 perustettiin Paulus-yhteisö, jonka pastoriksi Petri Hiltunen kutsuttiin. Sen liityttyä omasta pyynnöstään Suomen Luther-säätiöön siitä tuli sen toinen järjestäytynyt yhteisö.
Lokakuun alussa 2005 alkoivat yhteisön messut Kouvolan adventtikirkossa. Ensimmäinen jumalanpalvelus kokosi paikalle noin 140 henkeä. Seurakunta sai nopeasti vastuunkantajia eri tehtäviin, ja se järjesti runsaasti kotiseurojakenen mukaan?, joitten kautta uusia ihmisiä tuli toimintaan mukaan. Messuvieraiden määrä vakiintui noin 80:een. Saman syksyn aikana Kouvolan seurakunta esitti, että yhteisöllä pitäisi olla Suomen evankelis-luterilaisen kirkon lupa ehtoollisenvietolleen. Yhteisö päätti hakea kyseistä lupaa, ja Kouvolan seurakunnan kirkkovaltuusto puolsi anomusta perusteellisen harkinnan jälkeen. Mikkelin tuomiokapituli ei kuitenkaan myöntänyt lupaa perustellen asiaa ainakin sillä, ettei tällaiselle toiminnalle ole tarvetta Kouvolassa.
Vuonna 2006 perustettiin useita pienpiirejä, kuten raamattupiirejä, joitten toiminnan piirissä oli vuonna 2007 noin 100 henkeä. Vuonna 2006 yhteisö oli myös aloittamassa toimintaa Mikkelissä ja Heinolassa. Vuonna 2007 yhteisöllä oli jäseniä lähes sata, mutta toisaalta monet kävijät eivät olleet liittyneet jäseniksi, toisaalta osa jäsenistä asui kaukana, kaukaisimmat 150 kilometrin päässä. Tuolloin noin puolet kirkkovieraista tuli Valkealasta.
Mikkelin toiminta itsenäistyi Pauluksesta 2010, ja siitä muodostui Tiituksen luterilainen seurakunta. Tällöin Pauluksen toiminta laajeni Imatralle ja Lappeenrantaan, joissa toimittiin 2012 asti, jolloin sikäläiset yhteisöt itsenäistyivät, Imatralla nimellä Joosuan seurakunta ja Lappeenrannassa nimellä Joonan luterilainen seurakunta. Samalla myös toiminta Heinolassa päättyi Pauluksen osalta. Vuodesta 2013 Paulus on toiminut Kouvolan lisäksi myös Kotkassa. Kotkan toiminnan aloittamiseen johtivat Kotkassa, Haminassa ja Loviisassa asuvien pyynnöt.
16. maaliskuuta 2013 Pauluksen seurakunta oli mukana perustamassa Suomen evankelisluterilaista Lähetyshiippakuntaa, jonka jäseneksi se samalla liittyi.
Toiminta

Seurakunta pitää jumalanpalveluksiaan Kouvolan adventtikirkossa Käpylän kaupunginosassa ja Kotkan adventtikirkossa Karhulassa. Lisäksi seurakunta pitää jumalanpalveluksia Kotkassa. Jumalanpalvelusten lisäksi seurakunnan toimintamuotoja ovat esimerkiksi pyhäkoulu, naisten ja miesten raamattupiirit sekä kaksi alueellista raamattupiiriä, lähetyspiirit, seurat, raamattutunnit, lastenleirit sekä diakoniatyö.
Seurakunnan pastorina on alusta asti toiminut Petri Hiltunen. Lisäksi seurakunnalla on diakoniatyöntekijä.
Seurakunnan jäsenmäärä vuosittain

| Vuosi | Jäseniä | Huomautus |
| --- | --- | --- |
| 2012 | 108 |  |
| 2013 | 110 | Jumalanpalvelusyhteisöstä muodostui Lähetyshiippakunnan seurakunta. |
| 2014 | 117 |  |
| 2015 | 122 |  |
| 2016 | 130 |  |
Aiheesta muualla

Seurakunnan kotisivut
Seurakunnan Kotkan työn kotisivut
Peltibanaani

| Peltibanaani Pekka Myllykoski & Maltaan Haukat |
| --- | --- | --- |

Studioalbumin tiedot
 Äänitetty : 1997
 Julkaistu: 1997
 Tyylilaji: Kantri/rock
 Levy-yhtiö: Johanna Kustannus
Pekka Myllykoski & Maltaan Haukkojen muut julkaisut
| Puolen kilon punttisalilla 1995 | Peltibanaani 1997 |   |
Peltibanaani on suomalaisen Pekka Myllykoski & Maltaan Haukat -yhtyeen toinen albumi. Se julkaistiin vuonna 1997. Levy koostuu yhtyeen omasta tuotannosta ja laina- sekä käännösbiisestä. Lainakappaleisiin lukeutuvat Veikko Lavin "Onni ja minä" sekä Kari Peitsamon "Vedestä nousee kasvi".
Kappaleet

"Kun on vaikeaa"
"Mun kissani rakastaa mua"
"Sitä mieluummin katuu"
"Et ole nähnyt mun itkevän"
"Tästähän lähretähän"
"Onni ja minä"
"Jeesus oli mutakuono"
"Päivä juottolassa"
"Ei kai ihan vielä"
"Kolme pikkuista lintuu"
"Kun häntä rakastin"
"Vedestä nousee kasvi"
Pelle Almqvist

Pelle Almqvist vuonna 2008
Howlin' Pelle Almqvist (oik. Per Almqvist, s. 29. toukokuuta 1978 Fagersta, Ruotsi) on ruotsalaisen garage rock -yhtye The Hivesin laulaja.
Hän perusti The Hivesin vuonna 1993 yhdessä veljensä Nicholaus "Arson" Almqvistin (oik. Niklas Almqvist) kanssa. Yhtyeen sivujen mukaan he kiinnittivät manageri Randy Fitzsimmonsin huomion (jonka uskotaan olevan fiktiivinen henkilö), ja hän nosti heidät kuuluisuuteen.
Almqvist tunnetaan energisestä lavaesiintymisestään. Hän muun muassa kiipeilee lavasteilla, roikkuu lavan reunalla yleisön vierellä ja huutelee laulujen välissä epämääräisiä lauseita kuten ”Sanoin ennen viimeistä laulua ’Kädet ylös, tämä on ryöstö’, mutta en sanonut että saatte laskea ne alas, enhän?” Spin Magazine onkin antanut yhtyeelle tittelin "Paras livebändi maailmassa" ja Pelle Almqvist on heidän "50 kaikkien aikojen parasta keulakuvaa" -listallaan.
Pelle Almqvistin laulamista on verrattu Mick Jaggeriin ja Iggy Popiin.
Pelswick

Pelswick on kanadalais-taiwanilais-yhdysvaltalainen lasten animaatiosarja, jonka tuottivat Nelvana ja Suzhou Hong Ying Animation yhteistyössä CBS-televisioyhtiön kanssa. Se kertoo Pelswick-nimisestä murrosikäisestä pojasta, joka käyttää pyörätuolia mutta voi kuitenkin elää tavallisen nuoren elämää. Sarja perustuu yhdysvaltalaisen pilapiirtäjä John Callahanin luomiin hahmoihin, ja sitä tuotettiin kaksi tuotantokautta vuosina 2000–2002. Sen ensiesitys oli Nickelodeon-kaapelikanavalla, ja sitä esitettiin myöhemmin uusintoina CBS:llä. Suomessa Yleisradio on esittänyt sarjaa Summeri-nuortenohjelman yhteydessä.
Ääninäyttelijät

Robert Tinkler - Pelswick Eggert
Phil Guerrero - Ace Nakamura
Peter Oldring - Goon Gunderson
Julie Lemieux - Julie Smockford
Kim Kuhteubl - Sandra Scoddle
David Arquette - Mr. Jimmy
Tracey Moore - Kate Eggert
Tony Rosato - Quentin Eggert
Ellen-Ray Hennessy - Gram Gram
Chuck Campbell - Boyd Scullarzo
Pentti Kolehmainen

Pentti Kolehmainen (19. elokuuta 1934 Mikkeli – 29. syyskuuta 2003) oli suomalainen viestiaselajin kenraalimajuri. Hän palveli mm. Viestirykmentissä ja pääesikunnassa. 1986–1988 hän toimi sotavarustepäällikkönä, minkä jälkeen hän erosi puolustusvoimien palveluksesta.
Kolehmaisen puoliso oli oopperalaulaja Ritva Auvinen.
Pentti Kolehmainen oli myös aktiivinen radioamatööri[lähde? ].
Gerrothorax

| Gerrothorax |
| --- | --- |

 Myöhäistriaskausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Tetrapoda
Lahko::  †Panssarisammakot Temnospondyli
Alalahko::  †Stereospondyli
Yläheimo::  †Plagiosauroidea
Heimo::  †Plagiosauridae
Suku::  †Gerrothorax  Nilsson, 1934
Laji::  pulcherrimus
Kaksiosainen nimi
 † Gerrothorax pulcherrimus  Keel, 1913 
Synonyymit
 Gerrothorax franconicus Kuhn 1932  Gerrothorax rhaeticus Nilsson 1934  Plagiosaurus franconicus Kuhn 1932  Plagiosaurus striopustulatus Huene 1922  Plagiosuchus pustuloglomeratus Huene 1922 
Katso myös
   Gerrothorax Commonsissa 
Infobox OKNimi-testi OK: 
Gerrothorax on sukupuuttoon kuollut panssarisammakoiden suku joka eli myöhäisellä triaskaudella noin 210 miljoonaa vuotta sitten Grönlannissa, Saksassa ja Ruotsissa, sekä mahdollisesti Thaimaassa.
Gerrothorax oli epätavallinen varhaisten sammakkoeläinten joukossa, sillä sen höyhenmäiset kidukset säilyivät läpi aikuisen elämän. Useimmilla muilla sammakkoeläimillä kidukset katoavat niiden aikuistuessa toukkavaiheesta (nuijapäästä) aikuiseksi yksilöksi. Gerrothorax, joka näytti isolta nuijapäältä litistyneellä ruumiilla, kykeni hengittämään veden alla kidustensa avulla. Sillä oli leveä pää, jonka päällä oli sijaitsivat eläimen silmät, lähellä toisiansa. Se saattoi levätä järven tai joen pohjalla, katsoen ylös ohimenevän kalan varalta, ja kun se tuli tarpeeksi lähelle, se hyökkäsi.
Gerrit Voorting

| Gerrit Voorting |
| --- | --- |
 Voording vuonna 1955
Henkilötiedot
Koko nimi:  Gerardus Petrus Voorting
Syntynyt: 18. tammikuuta 1923
Kuollut: 30. tammikuuta 2015 (92 vuotta)
Kansalaisuus:   Alankomaat
Pyöräilijä
Lempinimi:  Gerrit
Laji:  Maantiepyöräily
Rooli:  Ajaja
Ura
Ammattilaisjoukkue(et)
1949 1950 1950 1951 1952 1952-1953 1953 1954-1961:  Amefa Colomb Terrot-Wolber Flino Locomotief-Wego Peugeot-Dunlop Griffon-Dunlop Locomotief-Wredenstein
Suurimmat voitot
 Olympiahopeaa maantieajosta 1948 2 etappivoittoa Ranskan ympäriajossa 
| Mitalit> Maa:   Alankomaat.Miesten pyöräily. Olympialaiset  | Mitalit> Maa:   Alankomaat.Miesten pyöräily. Olympialaiset  | Mitalit> Maa:   Alankomaat.Miesten pyöräily. Olympialaiset  | Maa:   Alankomaat> Miesten pyöräily. |
| --- | --- | --- | --- |
|  Hopeaa | Lontoo 1948 | maantieajo |  |
Gerardus Petrus ”Gerrit” Voorting (18. tammikuuta 1923 Velsen – 30. tammikuuta 2015 Heemskerk) oli alankomaalainen maantiepyöräilijä ja olympiamitalisti. Hän voitti hopeaa maantieajosta Lontoon olympialaisissa 1948. Voorting voitti Ranskan ympäriajossa kaksi etappia, yhden vuonna 1953 ja yhden vuonna 1958. Hän myös piti hallussaan kilpailun johtajan keltaista paitaa yhteensä neljän etapin ajan.
Parooninmäki

| Parooninmäki |
| --- | --- |
Kaupunki:  Riihimäki
Kaupunginosa nro:  9.
Väkiluku:  817 (2015)
Osa-alueet:  Korttionmäki
Postinumero(t):  11130
Lähialueet:  Hirsimäki, Peltokylä
Parooninmäki on kaupunginosa Riihimäellä, yhdystien 2850 varrella. Alue alkoi rakentua 1940-luvulla Riihimäen kauppalan ostamille maille ja rakentaminen on jatkunut aina 2000-luvulle asti. Parooninmäkeen kuuluva Korttionmäen alue liitettiin kaupunginosaan 1950-luvulla, kun Erkylän kartano myi maistaan 55 hehtaaria Riihimäen kauppalalle. Korttionmäen aluetta on kuitenkin alettu rakentaa asuinalueeksi vasta 2000-luvulla. Alueen väkiluku oli 817 vuonna 2015. Kaupunginosan pohjoisosassa on Parooninmäen teollisuusalue. Eteläosassa, Korttionmäen alueella on omakotitaloaluetta, joka on erityisesti lapsiperheiden suosimaa aluetta. Alueella toimii päiväkoti ja siellä on myös leikkipuisto Sammalpuisto.
GemStone IV

GemStone IV on tunnettu kaupallinen MUD-tyylinen peli. Sen tapahtumat 
sijoittuvat Elanthian fantasiamaailmaan. Peli avattiin 
virallisesti GemStone II -nimisenä vuonna 1988 General Electricin GEnie-verkkopalvelussa. Peliä kehittää ja ylläpitää
yhdysvaltalainen peliyhtiö Simutronics.
Aiheesta muualla

Virallinen sivu (englanniksi)
Krakiipedia, pelin epävirallinen wiki (englanniksi)
Gotthard-tunneli

Gotthard-tunneli voi tarkoittaa seuraavia Gotthardin vuoret ja Gotthardin solan alittavia tunneleita Sveitsissä:
Gotthardin maantietunneli, maantietunneli
Gotthardin tunneli, rautatietunneli
Gotthardin pohjatunneli, rakenteilla oleva rautatietunneli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Gotthard-tunneli”, voi hakea sivunnimihaulla, laajalla sivunnimihaulla tai tekstihaulla.
Patastenmäen tiilikoulu

| Patastenmäen tiilikoulu |
| --- | --- |
 Patastenmäen tiilikoulu
Sijainti:  Patastenmäentie 42, Riihimäki
Koordinaatit:  60°44′03″N, 24°48′19″E
Tyyppi:  peruskoulu
Perustettu:  1957
Luokat:  3–5 (peruskoulu)
Patastenmäen tiilikoulu on Riihimäen Patastenmäellä sijaitseva alakoulu. Koulussa toimivat perusopetusluokat 3–5. Peruskoululuokat 1–2 sen sijaan toimivat Patastenmäen koulun alaisessa Jukolan monitoimitalossa, Uhkolassa. Monitoimitalolla toimivat myös esikoulu ja päiväkoti.
Arkkitehti Martti Jaatisen suunnittelema koulurakennus valmistui 1957 ja korvasi ahtaaksi käyneen vanhan, vuonna 1924 valmistuneen puukoulun. Tiilikoulun on luonnehdittu edustavan 1950-luvun kodikasta funktionalismia. Arkkitehtuuriltaan rakennus on 1950-luvun kouluksi epätavallinen ja lähestyy tyylillisesti 1970-luvun koulujen suunnittelua. Rakennusta laajennettiin vuonna 2004 arkkitehtitoimisto Perko Oy:n suunnitelmin.
Riihimäen kaupunki on aikeissa lakkauttaa Patastenmäen koulun sekä sen piiriin kuuluvan Jukolan monitoimitalon peruskouluopetuksen osalta vuonna 2025. Peruskouluoppilaat siirrettäisiin Peltosaareen valmistuvaan uuteen monitoimitaloon. Päiväkotitoiminta sen sijaan jatkuisi vielä Jukolan monitoimitalolla. Puukoulun toiminnan on määrä loppua vuonna 2020.
Patastenmäen puukoulu

Patastenmäen puukoulu on Riihimäen Patastenmäellä sijaitseva puinen koulurakennus.
Arkkitehtien Kaarle Borgin, Johan Sigfrid Sirenin ja Urho Åbergin suunnittelema koulurakennus valmistui 1924, tuolloin vielä Hausjärvelle kuuluvalle Patastenmäelle. Koulu siirtyi vuoden 1946 alueliitoksen myötä Riihimäen haltuun. Patastenmäen uuden tiilikoulun valmistuttua 1957 toimi puisessa koulutalossa aluksi kauppaoppilaitos ja myöhemmin vuodesta 1964 lähtien apukoulu nimellä Erkyläntien koulu. Koulurakennus on kaksikerroksinen, suorakaiteen muotoinen rakennus, jossa on harjakatto ja keltainen pystyvuoraus. Rakennuksen päädyissä on harjakattoiset avokuistit. Puukoulun tiloissa on nyttemmin toiminut Riihimäen kaupungin montessoriluokat sekä leikkikoulu.
Patastenmäen puukoulun on määrä poistua perusopetuksen käytöstä syksyllä 2021, jolloin montessoriopetus loppuu ja oppilaat siirtyvät muihin kouluihin. Montessoriopetuksen siirto Lasitehtaan koululle oli myös esillä ennen lakkautuspäätöstä.
Om Shanti Om

| Om Shanti Om |
| --- | --- |

Ohjaaja:  Farah Khan
Käsikirjoittaja:  Farah Khan Mushtaq Sheikh
Tuottaja:  Gauri Khan
Säveltäjä:  Vishal-Shekhar
Kuvaaja:  V. Manikandan
Leikkaaja:  Shirish Kunder
Pukusuunnittelija:  Karan Johar
Pääosat:  Shah Rukh Khan   Deepika Padukone   Kirron Kher   Shreyas Talpade   Arjun Rampal
Valmistustiedot
Valmistusmaa:   Intia
Tuotantoyhtiö:  Red Chillies Entertainment
Levittäjä:  Eros International Netflix Warner Bros. Warner Bros. Pictures
Ensi-ilta:  9. marraskuuta 2007
Kesto:  169 min
Alkuperäiskieli:  hindi
Budjetti:  INR 350 milj.
Aiheesta muualla
IMDb 
AllMovie
Infobox OKNimi-testi OK: 
Om Shanti Om (hindiksi ओम शान्ति ओम) on ohjaaja-koreografin Farah Khanin ohjaama Bollywood-elokuva, joka ilmestyi vuonna 2007. Sen pääosissa ovat Shah Rukh Khan, Deepika Padukone, Kirron Kher, Arjun Rampal ja Shreyas Talpade. Elokuvassa esiintyy myös intialaisia näyttelijöitä ja julkisuuden henkilöitä cameorooleissa. Elokuva parodioi joissain määrin Bollywoodia ja sen kliseitä.
Suomessa elokuva on esitetty Rakkautta ja Anarkiaa -festivaaleilla vuonna 2008.
Juoni

Elokuva kerrotaan kahdessa osassa, menneessä ja nykyajassa.
Juoni > Ensimmäinen osa

Om Prakash Makhija (Shah Rukh Khan) ja hänen ystävänsä Pappu (Shreyas Talpade) yrittävät tulla kuuluisiksi näyttelijöiksi. Omin äiti Bela Makhija (Kirron Kher) kannustaa poikaansa, joka tahtoo jonain päivänä olla suuri sankari valkokankaalla. Om on myös rakastunut kuuluisaan ja kauniiseen näyttelijään, Shantipriyaan (Deepika Padukone).
Om menee katsomaan Shantipriyan uusinta elokuvaa Dreamygirl ja kohtaakin Shantipriyan nopeasti. Myöhemmin Omin ja Shantipriyan ollessa kuvaamassa elokuvaa, Om pelastaa Shantin tulen keskeltä, kun kohtaukseen kuulunut tuli karkaa käsistä. Shanti on tästä erittäin kiitollinen ja heistä tulee ystäviä.
Om pyytää Shantipriyalta vastapalvelukseksi yhtä iltaa tämän kanssa, ja Shanti suostuu. Heidän illanviettonsa loppuu kumminkin, kun Shanti poistuu yllättäen.
Seuraavana päivänä Om yrittää puhua Shantipriyalle elokuvan kuvauspaikalla, mutta Shanti on varattu. Om seuraa häntä pukuhuoneeseen, mutta keskustelun sijasta hän kuulee, kuinka Shanti riitelee tuottaja Mukesh Mehran (Arjun Rampal) kanssa. Om saa tietää, että Shantipriya on salaa naimisissa Mukeshin kanssa, ja että tämä myös odottaa Mukeshin lasta. Mukesh vaatii, että heidän suhteensa pidetään salassa, sillä jos heidän liittonsa olisi julkinen, loppuisi Shantipriyan ura eivätkä he voisi kuvata uutta filmiä nimeltä Om Shanti Om. Shanti ei välitä tästä vaan vaatii, että heidän suhteestaan tehdään virallinen. Mukesh suostuu lopulta, ja sanoo ilmoittavansa asiasta pian. Omin sydän särkyy.
Eräänä iltana Om huomaa Mukeshin saattavan Shantia Om Shanti Omin kuvauspaikalle. Hän odottaa heitä talon ulkopuolella, muttei nää eikä kuule, mitä on tekeillä. Talon sisällä Mukesh kertoo Shantille, että hän peruuttaa elokuvan teon, julkistaa heidän suhteensa sekä kertoo haluavansa suuret häät elokuvan kulisseissa suuren kattokruunun alla, ja että häiden jälkeen kulissit purettaisiin. Shanti on onnensa kukkuloilla, mutta silloin Mukesh ilmaisee vihansa Shantin aiempia vaatimuksia vastaan, ja kertoo pitävänsä häntä syypäänä hänen menestymisensä hidastumiselle. Tämän jälkeen Mukesh tönäisee Shantin maahan ja sytyttää kulissit palamaan jättäen Shantin loukkuun palavaan taloon. Shanti pyytää Mukeshia päästämään hänet pois, mutta Mukesh ei välitä, vaan kävelee kylmästi pois.
Om puuttuu tapahtumaan ja kiirehtii auttamaan Shantipriyan ulos. Mukeshin vartijat kuitenkin huomaavat tämän ja hakkaavat Omin. Vartijoiden lähdettyä Om pääsee taloon sisälle, muttei pysty auttamaan Shantia. Tämän jälkeen huonossa kunnossa oleva Om jää auton alle. Auton omistaja Rajesh Kapoor (Javed Sheikh), kuuluisa näyttelijä, joka on viemässä synnyttävää vaimoaan sairaalaan, vie Omin sairaalaan. Omin kunto ei kestä ja hän kuolee leikkauspöydälle. Muutaman hetken päästä Kapoorin poika syntyy ja hän saa sattumalta nimen Om.
Loppuelokuvassa esiintyvä Om on Om Kapoor, joka on onnettomuudessa kuolleen Om Prakash Makhijan reinkarnaatio.
Juoni > Toinen osa

Om Kapoor on nyt 30-vuotias, kuuluisa elokuvatähti, joka elää hienoa elämää. Hän pelkää tulta, muistona entisestä elämästään Om Makhijana, mikä paljastuu tämän ollessa kuvaamassa tanssikohtausta uuteen elokuvaansa.
Omin seuraava elokuva päätetään kuvata Om Shanti Omin palaneissa raunioissa. Kun Om saapuu paikalle, tulee hänelle mieleen muistoja edellisestä elämästään. Pian tämän jälkeen hän tapaa Mukesh Mehran, josta on kolmessakymmenessä vuodessa tullut menestynyt Hollywood-tuottaja. Pian Om muistaa menneen elämänsä kokonaan ja tapaa pitkästä aikaa äitinsä Belan ja ystävänsä Pappun.
Kostaakseen Shantipriyan kuoleman Om kehittää suunnitelman vakuuttaamalla Mukeshin ottamaan Om Shanti Omin uudestaan tuotantoon. Etsiessään elokuvaan uutta Shantipriyaa, he törmäävät Sandhyaan ("Sandyyn"), joka on kuin Shantipriyan peilikuva. Om ja muut kouluttavat Sandyn näyttelemään Shantia ja toteuttavat suunnitelmansa. He sekoittavat Mukeshin pään viemällä hänet uudelleen rakennettuihin Om Shanti Omin lavasteisiin ja laittavat Sandyn esittämään Shantia, jotta Mukesh luulee tämän olevan aave. Suunnitelma ei kuitenkaan toimi Mukeshin nähdessä Sandyn etukäteen. Mukesh lähtee tämän perään ja kun Sandy satuttaa kätensä lamppuun, huomaa Mukesh, että häntä on huijattu.
Mukesh menee puhumaan asiat selviksi Omin kanssa, mutta he aloittavat tappelun. Yhtäkkiä Shantipriyan oikea aave ilmestyy ja kertoo Omille, että sinä iltana kun hän kuoli, Mukesh tuli hakemaan hänen ruumistaan tulipalon sammuttua. Mukeshin ihmeeksi Shanti ei ollutkaan kuollut, joten tämä hautasi naisen kattokruunun alle. Kun Mukesh yrittää tappaa aaveen luullen tämän olevan Sandy, Om ottaa Mukeshin aseen ja ampuu tätä jalkaan. Mukesh kaatuu suoraan kattokruunun alle siihen kohtaan, missä hänen ja Shantin piti mennä naimisiin. Om aikoo ampua Mukeshia uudestaan tappaakseen tämän, mutta Shantipriyan aave estää häntä ja tiputtaa kattokruunun Mukeshin päälle. Mukesh kuolee heti. Pian Om näkee Sandyn ja Pappun ja tajuaa silloin, että häntä ei auttanutkaan Sandy vaan oikea Shantipriya. Om kerkeää luoda Shantiin vielä silmäyksen ennen kuin tämä katoaa.
Elokuva loppuu siihen, että elokuvan tähdet tulevat ulos limusiinista kuin olisivat menossa elokuvan ensi-iltaan. Viimeinen autosta tuleva henkilö on elokuvan ohjaaja Farah Khan.
Näyttelijät

Shah Rukh Khan – Om Prakash Makhija/Om Kapoor (”OK”)
Deepika Padukone – Shanti Priya/Sandhya (”Sandy”)
Kirron Kher – Bela Makhija
Shreyas Talpade – Pappu Master
Arjun Rampal – Mukesh ”Mike” Mehra
Javed Sheikh – Rajesh Kapoor
Bindu – Kamini Arora
Aftab Shivdasani
Amrita Arora
Arbaaz Khan
Bobby Deol
Dharmendra
Dino Morea
Govinda
Jeetendra
Juhi Chawla
Kajol
Karisma Kapoor
Lara Dutta
Malaika Arora Khan
Mithun Chakraborty
Preity Zinta
Priyanka Chopra
Rani Mukerji
Rekha
Ritesh Deshmukh
Saif Ali Khan
Salman Khan
Sanjay Dutt
Shabana Azmi
Shilpa Shetty
Sunil Shetty
Tabu
Tusshar Kapoor
Urmila Matondkar
Vidya Balan
Zayed Khan
Abhishek Bachchan – itsenään
Akshay Kumar – itsenään
Amisha Patel – Om Kapoorin sankaritar palkintogaalassa
Amitabh Bachchan – itsenään
Arshad Warsi – itsenään
Bappi Lahiri – itsenään
Bipasha Basu – itsenään
Chunky Pandey – itsenään
Dia Mirza – Om Kapoorin sankaritar palkintogaalassa
Farah Khan – elokuvan alussa yleisössä
Feroz Khan – itsenään
Gauri Khan – itsenään
Govinda – itsenään
Hrithik Roshan – itsenään
Karan Johar – itsenään
Koena Mitra – itsenään
Mayur Puri – Apahij Pyar
Rakesh Roshan – itsenään
Rishi Kapoor – itsenään
Shabana Azmi – itsenään
Subhash Ghai – itsenään
Vishal Dadlani – Mohabbat Manin ohjaajana
Soundtrack

Elokuvan soundtrack julkaistiin 18. syyskuuta 2007. Musiikin ovat säveltäneet Vishal ja Shekhar ja laulunsanat on kirjoittanut Javed Akhtar.